
# ПРИОРИТЕТНИ ДЕЙСТВИЯ ЗА ПО-ДОБРО ИЗПЪЛНЕНИЕ НА ПОЛИТИКИТЕ В ОБЛАСТТА НА ОКОЛНАТА СРЕДА

В настоящото приложение се обобщават приоритетните действия, които се съдържат в 28-те доклада по държави[[1]](#footnote-2).

|  |  |
| --- | --- |
| *Приоритетни действия* | *Държави членки*  |
| **Мерки за преминаване към кръгова икономика** |
| * Да се укрепи рамката на политиката с цел ускоряване на прехода към кръгова икономика във всички икономически сектори — например чрез икономия на вода и енергия, намаляване на отпадъците, рециклиране на материали и/или развиване на пазара на вторични суровини.
 | AT, BG, CY, CZ, DE, EL, EE, ES, HR, HU, IE, LV, MT, PL, PT, RO, SK |
| * Да се приемат принципи на кръговата икономика, които стимулират мерките за ефективно използване на ресурсите и за увеличаване на рециклирането, показателите за екоиновации и инвестиции в екологосъобразни продукти и услуги.
 | AT, CY, EL, HU, IT, MT, NL, RO, SK |
| **Управление на отпадъците**  |
| * Да се въведат нови политики, включително икономически инструменти, с цел по-нататъшното прилагане на йерархията на отпадъците, т.е. да се насърчи предотвратяването на отпадъците и да се повиши привлекателността на тяхното повторно използване и рециклиране; и/или да се прилагат вече въведените политики.
 | AT, BG, CY, DE, DK, EE, FI, IE, IT, LT, LU, LV, NL, PL, PT, RO, SE, SI, UK |
| * Да се подобри функционирането на системите за разширена отговорност на производителя в съответствие с общите минимални изисквания, установени в Рамковата директива за отпадъците.
 | AT, CY, CZ, EE, EL, ES, HR, HU, IT, LT, LV, MT, PL, RO, SI, SK, UK |
| * Да се прекрати третирането посредством изгаряне на годните за повторна употреба и рециклиране отпадъци чрез постепенно премахване на субсидиите за изгаряне или чрез въвеждане на данък за изгаряне. Тези приходи да се насочат към мерки за подобряване на управлението на отпадъците в съответствие с йерархията на отпадъците.
 | AT, BE, CZ, DE, DK, EE, FI, IE, LT, LU, NL, PL, PT, SE |
| * Да се въведат и/или постепенно да се увеличат данъците за депониране с цел премахване на депонирането на отпадъци, които подлежат на рециклиране и оползотворяване. Да се хармонизират регионалните данъци за депониране на отпадъци. Да насочат приходите към мерки за подобряване на управлението на отпадъците в съответствие с йерархията на отпадъците.
 | CY, CZ, EL, ES, HR, HU, IT, LT, LV, MT, RO, SI, SK, UK |
| * Да се постави акцент върху изпълнението на задължението за разделно събиране на отпадъците, за да се повиши процентът на рециклиране, включително на събирането на биологичните отпадъци. Да се разработят и прилагат минимални стандарти за услуги и/или програми за подкрепа на общините.
 | BG, CY, CZ, EE, EL, ES, FI, FR, HR, HU, IE, IT, LT, LV, MT, PL, PT, RO, SI, SK, UK |
| * Да се завърши и/или актуализира планът (плановете) за управление на отпадъците и/или програмата (програмите) за предотвратяване на отпадъците.
 | ES, FR |
| * Да се закрият и рехабилитират приоритетно депата, които не отговарят на изискванията.
 | BG, CY, EL, ES, IT, PL, RO, SI, SK |
| * Да се избягва създаването на прекомерен инфраструктурен капацитет за третиране на остатъчни отпадъци, като например заводи за механична биологична обработка, инсинератори и депа за отпадъци.
 | CZ, EL, LT, PL, SK |
| * Да се гарантира съвместимостта на статистиката на отпадъците с насоките на Евростат. Да се осигуряват своевременни данни за управлението на отпадъците и да се подобрява тяхната съгласуваност.
 | CZ, IE, SI |
| **Природа и биологично разнообразие** |
| * Да се завърши процесът на определяне на защитените зони по „Натура 2000“, включително на морски територии, и/или да се посочат ясно определени природозащитни цели и необходимите мерки за опазване за всички зони по „Натура 2000“, в идеалния случай в рамките на планове за управление на зоните или еквивалентни инструменти.
 | AT, BE, BG, CY, CZ, DE, DK, EE, EL, ES, FI, HR, HU, IE, IT, LT, LV, MT, NL, PL, PT, RO, SE, SI, SK, UK |
| * Да се гарантира ефективното изпълнение на плановете за управление на мрежата „Натура 2000“, като се осигурят достатъчен административен капацитет и финансиране.
 | BG, EE, ES, EL, FR, HR, HU, IE, IT, LT, LU, MT, RO, SI, SK  |
| * Да се разработят и насърчат интелигенти и рационализирани подходи за изпълнение, по-специално по отношение на подходящите процедури за оценка и процедурите за издаване на разрешителни във връзка с видовете, като се гарантират необходимите знания и наличието на данни и като се засили комуникацията със заинтересованите страни.
 | BG, CY, EE, EL, HU, IT, LT, PT, RO, SI |
| * Да се гарантира необходимото правоприлагане във връзка със забраната за лов и/или поставяне на капани за защитени видове птици.
 | CY, ES, IT, MT |
| * Да се подобри интегрирането на въпросите за биологичното разнообразие в други политики (по-специално селско стопанство, рибарство, градоустройствено и инфраструктурно планиране и устойчив туризъм) и да се насърчи по-добрата комуникация между участниците. Когато е целесъобразно, да се избегне по-нататъшното разпокъсване на местообитанията и да се предприемат мерки за възстановяване на тяхната цялост.
 | CZ, DE, DK, EL, ES, FI, FR, HR, LU, NL, PT, SK |
| * Да се увеличат стимулите за горските и земеделските стопани с цел по-добрата защита на горските и тревните типове местообитания. Да се гарантира устойчивото управление на горите и да се насърчава ефективното използване на биомаса.
 | FI, LT, LV, PL, SE, SK |
| * Да продължи да се подкрепя текущата работа относно устойчивото партньорство за защита на биологичното разнообразие, устойчивото развитие и мерките за адаптиране към изменението на климата и смекчаване на последиците от него в някои от най-отдалечените региони и в отвъдморските страни и територии.
 | FR, UK |
| * Да продължи да се оказва подкрепата за картографирането и оценката на екосистемите и техните услуги и за оценката и разработването на системи за отчетност за природния капитал.
 | AT, BE, CZ, DK, EE, HU, PT, SE, SK |
| **Инвазивни чужди видове** |
| * Да се приеме национално законодателство за спазване на задълженията, изисквани от Регламента за инвазивните чужди видове, и да се уведоми Комисията в това отношение. Да се осигурят подходящи данни.
 | AT, BE, CZ, EL, IE, PT, RO, SE, SK, UK |
| * Да бъде съобщен списъкът на инвазивните чужди видове и/или планираните мерки за ликвидиране в държавата. Да се въведат мерки, когато не съществуват. Когато е приложимо, да се проучи очевидната липса на данни и да се потърсят начини за подобряване на системата за наблюдение.
 | CZ, DE, DK, EL, ES, FR, HU, PT |
| **Опазване на морската среда[[2]](#footnote-3)** |
| * Да се гарантира, че своевременното докладване на различните елементи съгласно Рамковата директива за морска стратегия представлява част от бъдещите оценки на Комисията.
 | DK, EE, EL, HR, LT, RO, SI |
| * Да се определи понятието за добро екологично състояние и/или да се определят сроковете за неговото постигане. Да се поставят цели, когато такива не съществуват.
 | BG, DE, ES, FI, IE, IT, LV, MT, NL, PL, PT, SE, UK |
| * Да се предостави повече информация за мерките за постигане на добро екологично състояние, да се установят повече мерки с пряко въздействие върху натиска и да се определят количествено резултатите по отношение на очакваното намаляване на натиска.
 | BE, BG, CY, DE, ES, FR, IE, IT, LV, MT, NL, PL, PT, SE, UK |
| * Да се гарантира регионално сътрудничество с държавите членки, които споделят един и същ морски (под)регион, с цел справяне с преобладаващия натиск.
 | BE, BG, CY, DE, ES, FI, IE, IT, LV, PT, SE, UK |

|  |  |
| --- | --- |
| * Да се гарантира, че програмата за мониторинг на държавата членка се изпълнява своевременно и за нея се докладва в определените срокове.
 | BG, CY, ES, FR, IE, IT, LV, MT, PL, UK |
| **Качество на атмосферния въздух** |
| * При разработването на адекватни национални програми за контрол на замърсяването на въздуха да се предприемат действия за намаляване на основните източници на емисии и да се спазват всички стандарти за качество на въздуха.
 | Всички държави членки |
| * Да се ускори намаляването на емисиите и концентрациите на прахови частици (PM2,5 и PM10) чрез намаляване на емисиите от производството на енергия и от производството на топлина чрез използване на твърди горива. Да се насърчава ефективното и по-чисто централно отопление и енергийната ефективност на сградния фонд.
 | AT, BG, CZ, DE, EL, ES, FR, HR, HU, IT, PL, RO, SE, SI, SK  |
| * Да се намали използването на въглища за битово отопление, за да се ограничат емисиите на замърсители на въздуха, например като се доразвива инициативата „Въгледобивни региони в преход“.
 | BG, CZ, EL, HU, PL, RO, SK |
| * Да се ускори намаляването на концентрациите на емисиите на азотен оксид (NOx) и азотен диоксид (NO2) чрез допълнително намаляване на емисиите от транспорта, по-специално в градските райони. Това може също така да изисква пропорционални и целенасочени ограничения на достъпа на превозни средства до градските райони и/или данъчни стимули.
 | AT, BE, BG, CZ, DE, EL, ES, FR, HR, HU, IE, IT, LU, NL, PL, PT, RO, UK  |
| * Да се намалят емисиите на амоняк (NH3) — например чрез въвеждане или разширяване на използването на селскостопански техники с ниски емисии.
 | AT, DE, DK, ES, HR, IE  |
| * Да се намалят емисиите на неметанови летливи органични съединения (където е приложимо, с цел постигане на съответствие с приложимите национални тавани за емисии).
 | DE, HU, IE, LU |
| * Да се усъвършенства и подобрява мрежата за мониторинг на качеството на въздуха и да се гарантира своевременно докладване на данните за качеството на въздуха.
 | BE, BG, EL, IT, LU, RO, SI, SK |
| **Емисии от промишлеността** |
| * Да се преразглеждат разрешенията и да засилят контролът и/или правоприлагането, за да бъдат изпълнени новоприетите заключения за най-добрите налични техники.
 | Всички държави членки |
| * Да се вземат мерки по отношение на замърсяването на въздуха и/или водите, свързано с емисии от инсталации в един или повече от следните сектори: енергетика, интензивно отглеждане на птици и свине, дейности за третиране на отпадъци, стоманодобивни и железодобивни заводи.
 | BG, CY, CZ, DE, EE, EL, ES, FI, HR, HU, IE, IT, LU, LV, NL, PT, RO, SK, UK |
| **Шум** |
| * Да се изготвят липсващите планове за действие по отношение на шума.
 | BE, CY, CZ, DE, EL, ES, FR, IT, PL, PT, RO, SE, SK |
| * Да се изготвят липсващите карти на шума.
 | BE, EL, ES, IT, PT, RO, SK |
| **Качество и управление на водите**  |
| * Да се подобрят мониторингът и оценката на всички съответни елементи на качеството при всички категории води в съответствие с Рамковата директива за водите.
 | BG, CY, CZ, DE,DK, EE, FI, HR, HU, LV, MT, PL, PT, RO, SE, SI, UK |
| * Да се осигури своевременно приемане и/или докладване на плановете за управление на речните басейни в съответствие с Рамковата директива за водите.
 | AT, ES, EL, IE, LT |
| * Да се осигури своевременно приемане на плановете за управление на риска от наводнения в съответствие с Рамковата директива за водите.
 | ES, EL, IE |
| * Да се гарантира, че се вземат ефективни мерки срещу замърсяването от селското стопанство, наред с други сектори, съгласно Директивата за нитратите и/или Рамковата директива за водите.
 | AT, BE, CY, CZ, DE, DK, EE, EL, ES, FI, FR, IT, LT, MT, NL, PL, PT, SE, SI, SK, UK  |
| * Да се предприемат по-нататъшни мерки за справяне с химическото замърсяване (разработване на подход, съобразен със спецификата на отделните вещества/гарантиране, че програмите от мерки се основават на надеждна оценка на натиска).
 | BE, NL |
| * Да се предприемат по-нататъшни мерки за гарантиране на добро количествено състояние/добри екологични потоци в съответствие с Рамковата директива за водите (включително да се гарантира, че водочерпенето е предмет на валидни разрешителни, измерване и контрол).
 | CY, ES, HU, IT, MT, PL, PT  |
| * Да се предприемат стъпки, за да се гарантира изпълнението на мерки за справяне с хидроморфологичния натиск.
 | SI |
| * Да се предприемат стъпки за хармонизиране на различните регионални подходи, по-специално за определяне на значимостта на натиска във връзка с Рамковата директива за водите.
 | IT |
| * Да се гарантира, че проектите, които потенциално могат да повлияят на състоянието на водните обекти, са преминали обстойна оценка и са получили обосновка в съответствие с изискванията на Рамковата директива за водите (член 4, параграф 7).
 | BG, LU, PL, PT, RO, SE, SK |
| * Да се предприемат стъпки за засилване на аспекта на участието на обществеността и активното участие на заинтересованите страни (планове за управление на речните басейни/планове за управление на риска от наводнения).
 | NL, SI, SK, UK |
| * Да се предприемат стъпки за разясняване на метода за приоритизиране на мерките, включително използването на анализ на разходите и ползите във връзка с плановете за управление на риска от наводнения.
 | AT, BE, BG, CZ, DE, EE, ES, HR, HU, LU, LV, MT |
| * Да се предприемат стъпки за систематично обмисляне на прилагането на природосъобразни решения, за да бъде подпомогнато намаляването на риска от наводнения.
 | CY |
| * Да се предприемат стъпки за укрепване на свързаните с изменението на климата съображения в плановете за управление на риска от наводнения, както и за съгласуване с националната стратегия за адаптиране към изменението на климата.
 | FI, IT, LV  |
| * Да се предприемат стъпки за подобряване на интегрирането на последователните стъпки на цикъла за управление на риска от наводнения в плана за управление на риска от наводнения.
 | DK, FR, PL, PT, RO |
| * Да се предприемат стъпки за засилване на координацията между плановете за управление на риска от наводнения и плановете за управление на речните басейни.
 | SE |
| * Да се предприемат стъпки за изясняване на правния статут на плана за управление на риска от наводнения.
 | LT |
| * В спешен порядък цялостно да се приложи Директивата за пречистването на градските отпадъчни води за всички агломерации. Да продължи да се отдава приоритет на инвестициите в станции за пречистване на градските отпадъчни води, включително чрез ефикасно използване на средства от ЕС, когато са налични.
 | BG, CY, EL, ES, FR, HR, HU, IE, IT, LT, LU, LV, MT, PL, PT, RO, SI, SK |
| **Финансиране и инвестиции в областта на околната среда** |
| * Да се осигури подходящо финансиране, включително чрез мобилизиране на инвестиции и използване на средства от ЕС, за справяне с основните екологични предизвикателства, засягащи държавата.
 | AT, BG, DE, EL, ES, FI, FR, HU, IT, LU, NL, PT, RO, SE, SI, UK |
| * Да се подобри капацитетът за ефективно използване на средствата от ЕС за околната среда, включително за подготовка за следващия финансов период 2021—2027 г.
 | CZ, EE, EL, HR, LT, LV, PL, RO, SK |
| **Информация, участие на обществеността и достъп до правосъдие** |
| * Да се подобри достъпът до пространствени данни и услуги чрез създаване на по-силни връзки между порталите INSPIRE на държавите, да се установят и документират всички групи пространствени данни, необходими за прилагането на законодателството в областта на околната среда, и тези данни и документи да бъдат достъпни поне *във вида, в който се намират*, за други публични органи и за обществеността чрез цифровите услуги, предвидени в Директивата INSPIRE.
 | Всички държави членки |
| * Да се улесни участието на обществеността в изпълнението на законодателството на ЕС в областта на околната среда.
 | BE, CZ, HU, LT, PL, RO, SI |
| * Да се гарантира, че неправителствените организации в областта на околната среда имат процесуална легитимация да предявяват съдебни искове по въпросите на околната среда, когато е целесъобразно, без да се сблъскват с прекомерни разходи.
 | BG, CY, FI, HR, HU, IE, LT, LU, MT, PL, RO |
| * Да се предостави по-подробна информация на гражданите относно достъпа им до правосъдие.
 | AT, BE, CY, EE, EL, ES, FI, FR, HR, IE, IT, LU, LV, MT, NL, PT, RO, SE, SK, UK |
| **Осигуряване на спазването на правните задължения** |
| * Да се предостави по-подробна информация на гражданите относно насърчаването, контрола и прилагането на законодателството.
 | Всички държави членки |
| * Да се осигури повече информация за това как специалистите в областта на престъпленията срещу околната среда работят съвместно.
 | AT, BE, BG, DK, EL, HR, HU, IE, LT, LU, LV, MT, NL, PL, SE, SI, SK, UK |
| * Да се подобри финансовата сигурност във връзка със задълженията по Директивата относно екологичната отговорност, насоките за нейното прилагане и/или събирането и публикуването на информация за екологични щети.
 | AT, BE, BG, CY, CZ, DE, DK, EE, EL, FI, FR, HR, HU, IE, IT, LT, LU, LV, MT, NL, PL, RO, SE, SI, SK, UK |
| * Да се публикува информация за резултатите от действията по правоприлагане и за последващите действия във връзка с установените нарушения на кръстосаното спазване на разпоредбите относно нитратите и природата.
 | AT, BE, BG, CY, DE, DK, EE, EL, ES, FI, FR, HR, IE, IT, LT, LU, LV, MT, NL, PL, PT, RO, SE, SK, SI, UK |
| **Ефективност на администрациите по околната среда** |
| * Да продължи подобряването на цялостното управление на околната среда (като например прозрачност, ангажираност на гражданите, спазване и правоприлагане, както и административен капацитет и координация).
 | Всички държави членки |
| * Да завърши транспонирането на преработената Директива за оценка на въздействието върху околната среда.
 | DE, LT |
| * Да се предприемат мерки срещу разпокъсването на регионално и местно равнище чрез разработване на по-добри механизми за координация по отношение на околната среда.
 | EL, ES, IT |
| * Да продължи полагането на усилия за рационализиране на процедурите за екологична оценка.
 | BE, CZ, HR |
| **Международни споразумения** |
| * Държавата да стане страна по съответните многостранни споразумение в областта на околната среда чрез подписване и ратифициране на оставащите споразумения.
 | AT, BE, CY, CZ, EL, ES, FR, IE, IT, LT, LV, MT, PL, PT, RO, SI, SK |

1. Приоритетните действия са включени във всеки доклад за съответната държава в контекста на информацията, с която разполага Европейската комисия, за да се гарантира равно третиране на всички държави членки. За да се даде възможност за съпоставимост, всички приоритетни действия в настоящото приложение са обединени по групи от държави членки, които са получили подобни препоръки. Ето защо формулировката в приложението може да бъде по-малко конкретна, отколкото в докладите по държави. [↑](#footnote-ref-2)
2. Няколко държави членки съобщиха със закъснение мерките си за постигане на съответствие с Рамковата директива за морска стратегия . За тези държави се прилага само първото приоритетно действие, тъй като данните са недостатъчни за оценка на напредъка от 2017 г. насам и за очертаване на нови предизвикателства. [↑](#footnote-ref-3)